Omistajanvaihdosfoorumi

Onnistunut omistajanvaihdos - Yrityskaupalla kasvuun
2024-10-11 00:00 (Europe/Helsinki)
Tule kuulemaan lisää mahdollisuuksista ja työkaluista yrityksen kasvulle ja kehittymiselle, miten saadaan mm. yrityskaupalla ja omistajanvaihdoksella tai bisnesenkelien avulla yritys kasvuun.

Talouspäättäjä 2024
2024-10-14 00:00
Tämä täysin uusi tapahtuma tuo sinulle ajankohtaisimmat ja mielenkiintoisimmat teemat johtamisen, talouden suunnittelun ja yritysneuvonnan saralta.

Päivän aikana katseemme suuntautuu kohti alan tulevaisuutta, tarjoten sinulle uusimmat tiedot ja näkemykset, joilla viet osaamistasi seuraavalle tasolle.

Tapahtuman ohjelmassa käsitellään alan polttavimpia kysymyksiä ja kuullaan inspiroivia puheenvuoroja kokeneilta asiantuntijoilta. Tämä on ainutlaatuinen tilaisuus verkostoitua, päivittää tietotaitojasi ja valmistautua tuleviin haasteisiin.

Kansainvälisty yritysostolla – case Viro (webinaari)
2024-10-17 00:00
Voisiko Viro olla seuraava askel yrityksesi kansainvälisessä kasvussa? Miten löytää ostettava yritys ja mitä kaikkea tulisi huomioida? Tervetuloa kuuntelemaan maksutonta webinaaria Viron mahdollisuuksista suomalaisyrityksille yrityskauppojen näkökulmasta.

Valloita yritysmaailma – astu rohkeasti omistajan saappaisiin
2024-10-22 00:00
Suunnitteletko isomman tai pienemmän yrityksen ostoa tai keräätkö tietoa aiheesta? Tavoitteletko kasvua yritysoston kautta? Tervetuloa webinaariin, jossa kuulet mitä hyvä ostokohde pitää sisällään, omistajanvaihdosten rahoitusmahdollisuuksista ja kasvuun tarvittavista työkaluista. Webinaarin järjestävät yhdessä Finnvera, Hallituspartnerit, Omistajanvaihdosfoorumi ja Suomen Yrityskaupat.

Tilitoimistot yritysten omistajanvaihdosten ytimessä - miten ja miksi?
2024-12-13 00:00
Tervetuloa keskustelemaan yrityksen omistajanvaihdoksen tärkeistä näkökulmista!

Miten tilitoimisto voi jo asiakassuhteen alussa ennakoida omistajanvaihdoksen tarpeita? Miksi yrityskehittäjällä on keskeinen rooli onnistuneen yrityskaupan edistämisessä? Entä mikä on oikea aika avata puhe omistajanvaihdoksesta?

Näihin ja moniin muihin kysymyksiin pureudutaan tapahtumassamme asiantuntijoiden johdolla. Päivän aikana tarjoamme uusinta tutkimustietoa, käytännön esimerkkejä ja inspiroivia näkemyksiä yritystoiminnan tulevaisuuden rakentamiseksi.

Tapahtuma on tilitoimistoyrittäjille, tilitoimistojen henkilöstölle, tilintarkastajille, yrityskehittäjille sekä yritysvälittäjille.

Yrittäjän strateginen oppiminen
2024-12-13 00:00
Vähemmällä enemmän ja oikeaan suuntaan

Tuotteiden, palveluiden ja yrityksen toimintatapojen kehittäminen on oppimista. Kuinka nopeasti ja onnistuneesti sinä olet valmis oppimaan?

Yrittäjän strateginen oppiminen on kestävän kilpailuedun lähde. Oletko valmis tekemään oppimisesta erottautumis- ja vahvuustekijän sinulle ja yrityksellesi?

Älä anna oppimisen olla muutoksen jarru, vaan opi onnistumaan!

Valjasta SEO yrityksesi kasvun tekijäksi!
2024-12-13 00:00
Miten Googlen hakutulosten kärkijoukkoon pääsee?

Suurin osa sinunkin potentiaalisista asiakkaistasi aloittaa palvelun etsimisen Googlesta – ja klikkaa jotain ensimmäisistä hakutuloksista. Hakukoneoptimoinnilla voit saada sivustosi, osaamisesi ja palvelusi löytymään Googlesta juuri silloin kun potentiaaliset asiakkaasi niitä etsivät.

Webinaarissa opit ymmärtämään hakukoneoptimoinnin periaatteita ja asiakkaiden hakuintentiota, ja saat konkreettisia keinoja parantaa oman verkkosivustosi löydettävyyttä.

Hyvä verkkonäkyvyys vahvistaa brändiäsi ja erottuvuutta kilpailijoista – valjasta siis hakukoneoptimointi yrityksesi kasvun strategiseksi työkaluksi!

Kasvata liiketoimintaasi kansainvälisen yrityskaupan avulla
2024-12-19 00:00
Kuinka päästä käsiksi kansainvälisten markkinoiden kasvumahdollisuuksiin?

Yrityskauppa on yksi tehokas keino laajentua uusille markkinoille ja kasvattaa liiketoimintaa kansainvälisesti. Webinaarissa opit, mitä kansainvälisen yrityskaupan suunnittelussa ja toteutuksessa tulee huomioida. Käymme läpi yrityskauppojen strategisia hyötyjä, keskeisiä vaiheita ja yleisimpiä sudenkuoppia esimerkkien avulla.

Tule mukaan kuulemaan, kuinka kansainvälinen yrityskauppa voi vauhdittaa ja tukea liiketoimintasi kansainvälistymistä! Webinaari on avoin ja maksuton kaikille kiinnostuneille.

Onnistunut sukupolvenvaihdos avoimessa yhtiössä -koulutus
2025-01-14 00:00
Yritysvälittäjä, yritysneuvoja ja omistajanvaihdosasiantuntija

Tervetuloa kuulemaan tietoa avoimen yhtiön sukupolvenvaihdoksesta.

Koulutuksessa käsitellään sukupolvenvaihdoksen vaiheita avoimessa yhtiössä, keskeisiä haasteita sekä konkreettisia ratkaisuja yrityksen jatkuvuuden turvaamiseksi.

Koulutuksen avulla ymmärrät avoimen yhtiön erityispiirteet sukupolvenvaihdoksen kannalta ja kuinka verosuunnittelu sekä juridiset kysymykset vaikuttavat sukupolvenvaihdoksen onnistumiseen.

Kouluttajana on opinnäytetyön avoimen yhtiön sukupolvenvaihdoksen prosessista tehnyt Eerika Salmikannas, LAB-ammattikorkeakoulu. Opinnäytetyöhön voit ennakkoon tutustua täällä: Eerika Salmikannas

Ohjelma.

Klo 14.00 Tervetuloa / Anneli Komi, Suomen Yrittäjät

Klo 14.05 Avoimen yhtiön sukupolvenvaihdos / Eerika Salmikannas

Klo 14.45 Kysymyksiä ja keskustelua

Klo 15.00 Tilaisuus päättyy

Ilmoittaudu 25.2.2025 mennessä täältä: Onnistunut sukupolvenvaihdos avoimessa yhtiössä -koulutus

Asiakashallinnan tärkeät digityökalut - yrityksen perusasiat kuntoon!
2025-01-28 00:00
Onko asiakasrekisterisi kunnossa? Entä onko sähköinen arkistointi tuttua? Opi yrittäjälle tärkeistä asiakashallinnan digitaalisista työkaluista sekä käytännöistä.Hyvä digitaalinen asiakashallinta helpottaa arkea, auttaa riskienhallinnassa ja selkeyttää yrityksen prosesseja. Kouluttajana toimii Willem van Schevikhoven, Schevikhoven Consulting.

Rahoitus omistajanvaihdoksen ytimessä
2025-03-11 00:00
Yrityksen omistajanvaihdos on suunnitteilla, mutta mistä rahoitus?

Rahoitus omistajanvaihdoksen ytimessä illan aikana kuulet eri rahoitusvaihtoehdoista sekä yrittäjien kokemuksia yrityskaupan rahoittamisesta.

Rahoitus omistajanvaihdoksen ytimessä

keskiviikkona 19.3.2025 klo 17.30-20.00

Kohoa Synergiakeskus, Kauppalankatu 13, Kouvola

Auktorisoitu yritysvälittäjä Juha Tall, Finnveran aluepäällikkö Markus Korpela ja OP Kaakkois-Suomen pankinjohtaja Henni Seppälä kertovat yrityskaupan erilaisista rahoitusvaihtoehdoista. Yrittäjien omia kokemuksia kuullaan, kun yritysneuvoja Jukka Antila haastattelee yrityskaupan tehneitä Carduden Jussi Sireeniä ja AD-Autokorjaamo Selkeen Mikko Selkeetä. Rahoituksen merkityksestä yrityksen ostotilanteessa puhuu Kinnon Uusyrityskeskuksen yritysneuvoja Timo Lehmusmetsä. Illan päätteeksi osallistujilla on mahdollisuus keskustella yrityskaupan rahoittamisen asiantuntijoiden kanssa.

Ilmoittaudu mukaan: https://tapahtumat.kinno.fi/event/q73qg/FI?=

Tilaisuus järjestetään osana Varustamo – tukena yrityksen omistajanvaihdoksessa -hanketta sekä Suomen Yrittäjien Omistajanvaihdosfoorumia.

Tilaisuuteen voi osallistua myös verkossa. Valitse ilmoittautumislomakkeella osallistutko tilaisuuteen paikan päällä vai etänä. Linkki striimiin lähetetään ennen tapahtumaa ko. vaihtoehdon valinneille

Varustamo-webinaarit
2025-03-11 00:00
Webinaarisarja yrityksen omistajanvaihdokseen liittyvistä olennaisista asioista. Webinaareista sekä yrityksen myyjä että ostaja saavat helposti hyödynnettäviä vinkkejä ja tärkeitä työkaluja yrityskaupan suunnitteluun, kauppaan valmistautumiseen ja sen toteuttamiseen. Kerran kuukaudessa järjestettäviin webinaareihin osallistuminen on maksutonta. Webinaarit jatkuvat vuoden loppuun asti.

Osa 1: Kauppakirjan rooli yrityskaupassa

Aika: tiistai 4.3.2025 klo 13-14.30 Teams

Yritysvälittäjä, valmentaja Mika Niemi käy läpi kauppakirjan roolia ja merkitystä kaupan osapuolille. Webinaarin päätteeksi keskustellaan osallistujien etukäteen lähettämistä aiheista ja vastataan kysymyksiin.

Osa 2: Yritys myyntikuntoon

Aika: tiistai 15.4.2025 klo 13-14.30 Teams

Asiantuntija Marja-Leena Joukainen antaa yrittäjille askelmerkit oman yrityksen myyntikuntoon laittamiseksi.

Osa 3: Yrityskummin apu omistajanvaihdoksessa

Aika: tiistai 13.5.2025 klo 13-14.30 Teams

Yrittäjä ja yrityskummi Jyrki Hyttinen nimettiin viime vuonna Kymenlaakson aluekummiksi. Hän kertoo, miten yrityskummi voi olla apuna yrityskaupassa.

Osa 4: Yrityksen hallittu lopettaminen

Aika: tiistai 10.6.2025 klo 13-14.30 Teams

Maija-Ilona Pekkanen (OTM, LLM, GDLP) Tulosjärjestelyt Partners Oy:stä perehdyttää kuulijat yrityksen toiminnan hallittuun lopettamiseen.

Osa 5: Yrityksen arvonmääritys

Aika: tiistai 19.8.2025 klo 13-14.30 Teams

Yrityksen arvonmääritys paljastaa yrityksen senhetkisen arvon. Yrityksen arvo kannattaa määrittää säännöllisin väliajoin. Juha Tall, auktorisoitu yritysvälittäjä kertoo webinaarissa, kuinka yrityksen arvo määritetään.

Osa 6: Hyvinvointi ov-tilanteessa

Aika: tiistai 16.9.2025 klo 13-14.30 Teams

Yrityksen omistajanvaihdos voi olla pitkä ja henkisesti kuormittava prosessi. Psyykkinen valmentaja ja fysioterapeutti Riikka Mustonen antaa neuvoja stressin tunnistamiseen ja jopa hyödyntämiseen.

Osa 7: Yrityksen sopimukset

Aika: tiistai 14.10.2025 klo 13-14.30 Teams

Mitä jokaisen yrittäjän tulee tietää sopimuksista ja niiden tekemisestä? Asianajotoimisto Hiltunen, Lepistö & Liukkosen asiantuntija esittelee yrityksen yleisimpiä sopimuksia ja niiden merkitystä.

Osa 8: Yrityksen sukupolvenvaihdos

Aika: tiistai 11.11.2025 klo 13-14.30 Teams

Sukupolvenvaihdos voi olla pitkä prosessi, ja siihen on syytä varata aikaa. Kun haetaan optimaalisinta ratkaisua luopujan, jatkajan ja kohdeyrityksen kannalta, voi asiantuntija-apu olla tarpeen. Se, mikä sopi menettelyksi naapuriyrityksessä, ei välttämättä ole paras toimintamalli sinun yrityksessäsi. Asiantuntija Asko Virén Mionki Oy:stä kertoo myös, miten sukupolvenvaihdos eroaa yrityskaupasta.

Osa 9: Verotus omistajanvaihdostilanteessa

Aika: tiistai 9.12.2025 klo 13-14.30 Teams

Asianajaja Samuli Nieminen Asianajotoimisto Salo & Salo Oy:stä kertoo, mitä tulee tietää yrityskaupan verotuksesta.

Lisätiedot ja ilmoittautumiset webinaareihin: Varustamo-webinaarit | Kinno

Hallitustyöskentelyn merkitys omistajanvaihdoksissa
2025-03-17 00:00
Tervetuloa webinaariin, jossa saat tietoa tutkimustulosten ja esimerkkien kautta hallitustyöskentelyn merkityksestä omistajanvaihdostilanteissa.

Keskustelijoina:

Krista Elo-Pärssinen, Perheyritysten liitto ry

Elina Varamäki, Seamk

Sirpa Manner, Hallituspartnerit ry

Nellie Nyberg, Suomen Yrittäjät ry

Ilmoittautuminen: Hallitustyöskentelyn merkitys omistajanvaihdoksissa

Kasvua kohti – yritysostolla Viron markkinoille
2025-04-11 00:00
Tervetuloa iltapäivään, jossa tarkastelemme, kuinka suomalaisyritykset voivat laajentaa liiketoimintaansa Viroon yritysostojen kautta ja samalla avata ovet Baltian markkinoille.

Viro on luonteva ensiaskel kansainväliselle kasvulle: sen moderni digitaalinen infrastruktuuri, ketterä yrityskulttuuri ja yritysystävällinen verotus tekevät siitä helposti lähestyttävän. Läheinen sijainti, kulttuurinen samankaltaisuus ja yhteiset liiketoimintakäytännöt tukevat sujuvaa ja hallittua laajentumista.

Tilaisuuden tavoitteena on lisätä tietoisuutta yrityskaupasta kansainvälistymisen ja kasvun välineenä. Kyse ei ole liiketoiminnan siirtämisestä pois Suomesta, vaan uusien markkinoiden avaamisesta ja liiketoiminnan laajentamisesta. Yrityskauppa on tehokas ja nopea tapa kasvaa, mutta pk-yrityksissä sen potentiaali on yhä pitkälti hyödyntämättä. Tervetuloa kuulemaan Viron yrityskauppamahdollisuuksista ja saamaan näkökulmia oman yrityksesi kehittämiseen.

Lisätiedot ja ilmoittautuminen: https://www.lyyti.in/Kasvuakohti

Näin ostat yrityksen ulkomailta
2025-06-12 00:00
Harkitsetko laajentumista ulkomaille yritysoston avulla? Tervetuloa maksuttomaan webinaariin, jossa saat konkreettisia neuvoja kansainvälisen yrityskaupan toteuttamiseen, erityisesti Pohjoismaissa.

Kuule, miten tapahtuma-alan yritys LIWLIG on laajentunut menestyksekkäästi Ruotsiin, Norjaan ja Tanskaan yrityskaupoilla. Toimitusjohtaja Timo Aalto jakaa kokemuksensa ja kertoo, mitä oppeja ja vinkkejä näistä on jäänyt käteen.

Yritystarinaa täydentää Suomen Yrityskauppojen asiantuntijapuheenvuoro, joka avaa, miten ulkomaisen yrityksen ostaminen käytännössä etenee: mitä vaaditaan onnistumiseen, mitä sudenkuoppia välttää ja mistä saat tukea prosessiin.

Ohjelma:

13.00 Tervetuloa / Marianne Ruusunhelmi, Suomen Yrittäjät

13.05 Yritystarina / Timo Aalto, LIWLIG

13.25 Asiantuntijapuheenvuoro / Suomen Yrityskaupat

13.45 Kysymyksiä ja keskustelua

14.00 Webinaari päättyy

Olitpa luovan alan yrittäjä, kasvua hakeva yritys tai muuten kiinnostunut kansainvälisistä yritysostoista, tämä webinaari antaa eväitä etenemiseen. Webinaari on maksuton ja avoin kaikille aiheesta kiinnostuneille. Sinun ei tarvitse olla Suomen Yrittäjien jäsen osallistuaksesi webinaariin. Tilaisuuden järjestää Omistajanvaihdos yrityksen kansainvälistymisen työkaluna -hanke.

Ilmoittaudu mukaan tästä.

Tervetuloa!

Omistajanvaihdoskonferenssi 2025
2025-09-16 00:00
Perinteikäs Omistajanvaihdoskonferenssi järjestetään tänäkin vuonna osana valtakunnallisen omistajanvaihdosviikon ohjelmaa torstaina 6.11. Helsingissä tapahtumatalo Sofiassa.

Tervetuloa mukaan vuoden odotetuimpaan omistajanvaihdostapahtumaan – Omistajanvaihdoskonferenssiin torstaina 6.11.2025. Luvassa mielenkiintoisia yrittäjäpuheenvuoroja, kansanedustajien paneeli kasvusta ja omistajanvaihdoksista, rahoituspaneeli sekä ennen kaikkea maittavaa ruokaa ja erinomaista seuraa. Tule verkostoitumaan ja oppimaan uutta.

Voit tutustua Omistajanvaihdoskonferenssin koko ohjelmaan Omistajanvaihdosviikon virallisilla nettisivuilla.

Rahaa, tunteita ja tulevaisuutta – talousnäkökulmaa omistajanvaihdokseen -webinaari
2025-12-12 10:00 - 11:00
Omistajanvaihdos on poikkeuksellinen ja usein tunteita herättävä vaihe maaseutuyrityksen elinkaarella. Tilanteeseen liittyy sekä taloudellisia että inhimillisiä kysymyksiä: luopujan elämäntyöstä irrottautuminen, jatkajan taloudellinen vastuu sekä perheen sisäiset odotukset ja tunteet.
Tämän vuoksi prosessiin kannattaa valmistautua ajoissa. Webinaarissa tarkastellaan omistajanvaihdosta käytännönläheisesti talous- ja omistajanvaihdosasiantuntija, julkinen kaupanvahvistaja Mikko Tiaisen johdolla.
Tilaisuus ei keskity verotekniikkaan, vaan omistajanvaihdosten todellisiin solmukohtiin ja ihmisten kokemuksiin. Webinaari sopii niin luopujille, jatkajille, sisaruksille kuin kaikille aiheesta kiinnostuneille.
Lue lisää tapahtumasta ja ilmoittaudu webinaariin täältä.
Webinaari on osa ProAgrian valtakunnallista maksutonta talouswebinaarisarjaa.
Osallistumislinkki lähetetään ilmoittautuneille ennen tilaisuutta.
Vaikka et pääsisi linjoille, ilmoittaudu silti mukaan! Lähetämme ilmoittautuneille tallennelinkin webinaarin jälkeen.
Voit jättää luennoitsijoille ennakkokysymyksiä ilmoittautuessasi.

Liiketoimintaosaamista ja rahoitusta yrityskauppoihin ja omistajanvaihdoksiin -webinaari
2025-12-17 10:00 - 11:30
Mietitkö, miten valmistaudut sukupolvenvaihdokseen tai yrityksen ostamiseen?
Tämä webinaari tarjoaa käytännön vinkkejä ja ratkaisuja omistajanvaihdoksen eri vaiheisiin liiketoimintasuunnitelmasta rahoitukseen.
Aika: 17.12.2025 klo 10–11.30
Paikka: Teams
Maksuton – ei ilmoittautumista
Linkki: Liity webinaariin tästä (Teams) Tallenne saatavilla myöhemmin hankkeen sivulla.

Ohjelma ja asiantuntijat

Miten valmistautua sukupolvenvaihdokseen tai yrityksen ostoon? Yritys.jää – Lappilainen omistajanvaihdoshanke Seppo Selmgren, omistajanvaihdoskoordinaattori, Lapin Yrittäjät ry
Tulevaisuus yrittäjänä – liiketoimintasuunnitelma menestyksen avaimena omistajanvaihdoksessa Johanna Paronen, Redu Edu oy / KOTAkonsultti oy
Uusi ratkaisu yrityskauppojen rahoitushaasteisiin Tero Fordell, myyntijohtaja, Fundu oy

Kohti onnistunutta yrityskauppaa -webinaari
2026-02-10 13:00 - 14:00 | Webinaari
Oletko harkitsemassa yrityksen ostoa tai myyntiä – nyt tai tulevaisuudessa?
Onnistunut yrityskauppa ei synny sattumalta. Se vaatii oikea-aikaista valmistautumista, realistista taloussuunnittelua ja rahoitusratkaisujen hyvää ymmärrystä.
Tässä ajankohtaisessa maksuttomassa webinaarissa saat käytännönläheistä tietoa siitä, miten yrityskauppaan kannattaa valmistautua ja millaisia rahoitusvaihtoehtoja on tarjolla eri tilanteissa. Asiantuntijat avaavat aihetta niin yrittäjän, pankin kuin julkisen rahoittajan näkökulmasta.

Mikael Salmi Asianajotoimisto Fenno Oy:sta kertoo, miten yrityskauppaan valmistautuminen kannattaa aloittaa ja mitä sudenkuoppia välttää.
Jonna Kauppinen OP Uusimaasta avaa pankin näkökulmaa: miten yrityskaupan rahoitukseen kannattaa varautua ja mitä pankki arvioi rahoituspäätöksissä.
Riikka Markkula Finnverasta esittelee Finnveran rahoitusratkaisuja ja roolia yrityskauppojen mahdollistajana.
Lisäksi kuulet lyhyet kuulumiset valtakunnallisen Omistajanvaihdosfoorumin toiminnasta puheenjohtaja Anna-Mari Palolta.

Webinaari tarjoaa konkreettisia vinkkejä ja selkeyttä päätöksentekoon – olitpa yrityskaupan alkumetreillä tai jo pidemmällä suunnitelmissasi.
📅 Tiistaina 10.2.2026 klo 13–14
💻 Teams-webinaari
Ilmoittaudu mukaan täyttämällä ilmoittautumislomake täällä.
Ilmoittautuneille toimitetaan Teams-linkki maanantain 9.2. aikana ilmoitettuun sähköpostiosoitteeseen.
Lämpimästi tervetuloa!
Webinaari on tuotettu yhteistyössä Omistajanvaihdosfoorumin kumppaneiden Osuuspankin, Finnveran ja Asianajotoimisto Fennon kanssa.

Restartup-webinaari: Yrityskauppa mahdollisuutena – miksi yrityskauppaan kannattaa lähteä?
2026-02-18 10:30 - 11:30
Yrityskauppa mahdollisuutena – miksi yrityskauppaan kannattaa lähteä?
Ajankohta: 18.2. klo 10.30–11.30.
Yrityksen ostaminen tai myyminen on monelle yrittäjälle suuri mutta usein myös turhaan pelätty askel. Liikkeellä on sitkeitä myyttejä kuten: “Ei minun yrityksessäni ole mitään myytävää.” “Ostajaa ei kuitenkaan löydy.” “Yrityksen ostaminen on liian riskialtista.”
Tässä keskustelevassa webinaarissa tuomme aiheeseen käytännön näkökulmaa kahden yrittäjätarinan kautta. Webinaarissa puhutaan mm:

Kannattaako yritys ostaa perustamisen sijaan?
Milloin yritys on myyntikunnossa?
Miten ostaja löytyy – vai löytyykö aina?
Mitä yrittäjän kannattaa tehdä ajoissa?
Mitä yrityskaupoista usein ymmärretään väärin?

Tilaisuus sopii yrittäjille, yrityksen ostamista harkitseville, omistajanvaihdosta suunnitteleville sekä kaikille aiheesta kiinnostuneille.
Keskustelijat:

yrittäjä, Mikko Rantanen, Kaupallistajat Oy
yrittäjä, Kari Sallinen
omistajanvaihdostoiminnan päällikkö, Inkeri Sundberg, Suomen Yrittäjät

Hinta: Maksuton
Ilmoittaudu mukaan webinaariin täällä.

Yrityskaupalla kasvuun!
2026-02-19 16:00 - 20:00
Yrityskaupat ovat yksi tehokkaimmista tavoista kiihdyttää yrityksen kasvua, laajentaa markkinaa, vahvistaa osaamista ja rakentaa tulevaisuuden kilpailuetua.
Yrityskaupalla kasvuun -tapahtuma tarjoaa selkeän ja käytännönläheisen kokonaisuuden siitä, miten yritysostot tehdään fiksusti: mitä onnistuminen vaatii, miten tyypilliset sudenkuopat vältetään ja miten yrityskauppa muutetaan oikeaksi kasvuksi myös kaupan jälkeen.
Kenelle tapahtuma sopii?

yrityksille, jotka suunnittelevat yrityksen myyntiä tai sukupolvenvaihdosta

henkilöille, jotka pohtivat yrittäjyyttä yritysoston kautta

yrittäjille, jotka haluavat laajentaa liiketoimintaansa yrityskaupan avulla

Miksi kannattaa osallistua?
✅ saat selkeän kokonaiskuvan yritysostolla kasvamisesta✅ opit, miten kauppa viedään läpi turvallisesti ja tehokkaasti✅ saat vinkit integraatioon ja arvonluontiin (se ratkaisee onnistumisen)✅ pääset keskustelemaan asiantuntijoiden ja muiden kasvuhakuisten yritysten kanssa
Ohjelma
16.00 Asiantuntijatahojen palveluihin tutustuminen standeilla
17.00 Tilaisuuden avaus, Omistajanvaihdosasiantuntija Jorma Ranta, Etelä-Pohjanmaan Yrittäjät
17.05 Näin yrityskaupat ovat onnistuneet, TKI-asiantuntija, Auktorisoitu Yritysvälittäjä Juha Tall, SEAMK – Seinäjoen ammattikorkeakoulu
17.20 Nuoren yrittäjän kokemuksia osakekaupasta, Yrittäjä Esa Alainen, MOS Autohuolto Oy
17.35 Käytännön ratkaisuja yrityskaupan rahoitukseen, Toimitusjohtaja Juha Rantanen, Suomen Yrityskaupat Oy
17.55 Yhteistyökumppaneiden esittäytyminen
18.10 Yrityskaupalla uudelle toimialalle, Yrittäjät Karoliina ja Pauli Suutala, Lantmännen Agro Lapua ja Kauhava
18.25 Apua ostokohteen arviointiin, Asiantuntija Aila Hemminki, SEAMK – Seinäjoen ammattikorkeakoulu
18.40 – 19.00 Kahvitauko ja standeihin tutustuminen
19.00 Arvonmääritys ostajan näkökulmasta, Puhuja vahvistetaan myöhemmin
19.30 Näin valmistaudut tulokselliseen rahoitusneuvotteluun, Aluepäällikkö Päivi Kinnunen, Finnvera
19.50 Tilitoimistoyrittäjäksi yrityskaupalla, Yrittäjä Piia Rannanjärvi, Tilipalvelu Tasekartano Oy
Tervetuloa mukaan hakemaan eväät kasvuun vuodelle 2026!
Ilmoittaudu nyt ja varmista paikkasi. Ilmoittautumiseen täältä.
Missä: Seinäjoki Areena, Kokoustila 270, Kirkkokatu 23, 60100 Seinäjoki
Hinta: Maksuton

Sukupolvenvaihdossoppa-chat
2026-03-16
Maatilan sukupolvenvaihdos on suuri muutos sekä jatkajien että luopujien elämässä. Se sujuu harvoin täysin ilman ongelmia ja toisinaan lopputuloksena voi olla todellinen soppa, josta ei keittäjiä puutu.
Olet sitten jatkaja, luopuja tai sukupolvenvaihdosta sivusta seuraava, tule mukaan Sukupolvenvaihdossoppa-chattiin keskustelemaan sukupolvenvaihdokseen liittyvistä haasteista ja kipukohdista sekä onnistumisen kokemuksista. Keskustelemalla asiat yleensä helpottavat ja näkökulmien jakaminen voi auttaa ymmärtämään eri osapuolia.
Sukupolvenvaihdossoppa-chattien ajankohdat:

ma 16.3.2026 klo 12-13.30 ja 18.30-20
ma 23.3.2026 klo 12-13.30 ja 18.30-20
ma 30.3.2026 klo 18.30-20

Mukaan chattiin pääset menemällä osoitteeseen www.tukinet.net ja kirjautumalla sisään. Jotta voit osallistua keskusteluihin, rekisteröidy ensin Tukinet-palveluun ja luo nimimerkki. Voit rekisteröityä tästä.
Tukinetissä keskustelut käydään luottamuksella, toisiaan kunnioittaen ja anonyymisti nimimerkeillä. Tukihenkilöt ovat koulutettuja vapaaehtoisia, jotka tuntevat maaseudun olosuhteita ja maaseutuyrittämisen haasteita.
Tervetuloa mukaan jakamaan ajatuksia sukupolvenvaihdoksesta!

Varustamo-webinaari: Myyntikuntoinen yritys
2026-03-17 13:00 - 14:30
Aika: tiistai 17.3.2026 klo 13-14.30
Paikka: Teams
Asiantuntija: Sari Koskela, auktorisoitu yritysvälittäjä AYV®, Suomen Yrityskaupat – Seinäjoki
Yrityskauppa on monelle yrittäjälle elämän merkittävin taloudellinen päätös. Siksi siihen kannattaa valmistautua huolella. Myyntikuntoon saattaminen ei ole vain paperityötä, vaan strateginen investointi, joka voi merkittävästi nostaa yrityksen arvoa ja helpottaa myyntiprosessia.
Tässä käytännönläheisessä webinaarissa auktorisoitu yritysvälittäjä Sari Koskela kertoo, miten yrityksestä rakennetaan ostajien silmissä houkutteleva ja helposti omaksuttava kokonaisuus. Kun valmistelut tehdään ajoissa ja oikein, myynti sujuu jouhevasti ja tuottaa parhaan mahdollisen tuloksen.
Ohjelmassa mm.:

Talous ja numerot kuntoon: Miten ajantasainen kirjanpito, kannattavuuden analysointi ja taseen siistiminen parantavat yrityksen arvoa ja uskottavuutta.
Riippumattomuus yrittäjästä: Askeleet, joilla varmistat, että myyt yrityksen – et pelkästään omaa työpanostasi. Prosessien dokumentointi ja avainhenkilöiden sitouttaminen ovat avainasemassa.
Sopimukset ja lailliset asiat: Kuinka siirrettävyyslausekkeet, IPR-oikeudet ja sopimusten kunto ehkäisevät riskejä ja turvaavat onnistuneen kaupan.
Tulevaisuuden potentiaali esiin: Miten selkeä kasvusuunnitelma, markkinanäkymät ja kilpailuedut rakentavat ostajalle luottamusta ja nostavat kiinnostusta yritystä kohtaan.

Huolellisesti valmisteltu yritys ei vain mene paremmin kaupaksi – se myös kestää tarkastelun ja vakuuttaa ostajat. Tule kuulemaan, miten oman yrityksesi voi viedä myyntikuntoon suunnitelmallisesti ja tuloksellisesti.
Webinaari on osa Varustamo – tukena yrityksen omistajanvaihdoksessa -hanketta.
Ilmoittaudu mukaan täällä.

Sukupolvenvaihdossoppa-chat
2026-03-23
Maatilan sukupolvenvaihdos on suuri muutos sekä jatkajien että luopujien elämässä. Se sujuu harvoin täysin ilman ongelmia ja toisinaan lopputuloksena voi olla todellinen soppa, josta ei keittäjiä puutu.
Olet sitten jatkaja, luopuja tai sukupolvenvaihdosta sivusta seuraava, tule mukaan Sukupolvenvaihdossoppa-chattiin keskustelemaan sukupolvenvaihdokseen liittyvistä haasteista ja kipukohdista sekä onnistumisen kokemuksista. Keskustelemalla asiat yleensä helpottavat ja näkökulmien jakaminen voi auttaa ymmärtämään eri osapuolia.
Sukupolvenvaihdossoppa-chattien ajankohdat:

ma 23.3.2026 klo 12-13.30 ja 18.30-20
ma 30.3.2026 klo 18.30-20

Mukaan chattiin pääset menemällä osoitteeseen www.tukinet.net ja kirjautumalla sisään. Jotta voit osallistua keskusteluihin, rekisteröidy ensin Tukinet-palveluun ja luo nimimerkki. Voit rekisteröityä tästä.
Tukinetissä keskustelut käydään luottamuksella, toisiaan kunnioittaen ja anonyymisti nimimerkeillä. Tukihenkilöt ovat koulutettuja vapaaehtoisia, jotka tuntevat maaseudun olosuhteita ja maaseutuyrittämisen haasteita.
Tervetuloa mukaan jakamaan ajatuksia sukupolvenvaihdoksesta!

Restartup-webinaari: Myyjän vaihtoehdot ja yrityksen arvo – mitä yrittäjän pitää ymmärtää?
2026-03-23 10:00 - 11:00
Myyjän vaihtoehdot ja yrityksen arvo – mitä yrittäjän pitää ymmärtää?
Ajankohta: 23.3. klo 10.00–11.00
Asiantuntijat: Suomen Yrittäjät, Suomen Yrityskaupat, Asianajotoimisto Fenno, täydentyy
Sisältö: Webinaarin tavoitteena on auttaa yrittäjää ymmärtämään, mistä yrityksen arvo muodostuu, millaisia myyntivaihtoehtoja on olemassa ja millaisia asioita yrityksen myyjältä odotetaan ennen ja jälkeen kaupan. Koulutuksen aikana saadaan parhaat vinkit yritysvälittäjältä, juristilta ja rahoittajalta. Suunnattu niin yrityksen myyjälle kuin ostajalle.
Hinta: Maksuton
Ilmoittaudu mukaan webinaariin täällä.

Sukupolvenvaihdossoppa-chat
2026-03-30 18:30 - 20:00
Maatilan sukupolvenvaihdos on suuri muutos sekä jatkajien että luopujien elämässä. Se sujuu harvoin täysin ilman ongelmia ja toisinaan lopputuloksena voi olla todellinen soppa, josta ei keittäjiä puutu.
Olet sitten jatkaja, luopuja tai sukupolvenvaihdosta sivusta seuraava, tule mukaan Sukupolvenvaihdossoppa-chattiin keskustelemaan sukupolvenvaihdokseen liittyvistä haasteista ja kipukohdista sekä onnistumisen kokemuksista. Keskustelemalla asiat yleensä helpottavat ja näkökulmien jakaminen voi auttaa ymmärtämään eri osapuolia.
Sukupolvenvaihdossoppa-chatin ajankohta:

ma 30.3.2026 klo 18.30-20

Mukaan chattiin pääset menemällä osoitteeseen www.tukinet.net ja kirjautumalla sisään. Jotta voit osallistua keskusteluihin, rekisteröidy ensin Tukinet-palveluun ja luo nimimerkki. Voit rekisteröityä tästä.
Tukinetissä keskustelut käydään luottamuksella, toisiaan kunnioittaen ja anonyymisti nimimerkeillä. Tukihenkilöt ovat koulutettuja vapaaehtoisia, jotka tuntevat maaseudun olosuhteita ja maaseutuyrittämisen haasteita.
Tervetuloa mukaan jakamaan ajatuksia sukupolvenvaihdoksesta!

Yrityskauppa ostajan ja myyjän silmin – mitä kannattaa ymmärtää ajoissa?
2026-04-15 08:00 - 10:00 | Gillet Bar & Bistro, Kasarminkatu 23, Helsinki, Kasarminkatu 23, Helsinki
Tervetuloa Säästöpankin ja Asianajotoimisto Fenno Oy:n yhteiseen tilaisuuteen, jossa tarkastelemme yrityskauppaa samanaikaisesti ostajan ja myyjän näkökulmasta.
Tilaisuus on tarkoitettu yritysomistajille ja kasvuyrittäjille sekä niille, jotka harkitsevat yrityksen ostoa tai myyntiä nyt tai tulevaisuudessa.
Tervetuloa mukaan katsomaan yrityskauppaa molemmin puolin pöytää:

Klo 8.00 Tervetuloa aamiaiselle
Klo 08.30 Puheenvuorot:

Asianajotoimisto Fenno: Miten onnistunut yrityskauppa rakennetaan?
Säästöpankki: Yrityskauppa ostajan ja rahoittajan näkökulmasta
Case Antigravity Oy: Onnistuneen liiketoimintakaupan anatomia

Tilaisuuden lopussa aikaa keskustelulle ja verkostoitumiseen.
Tilaisuus päättyy klo 10.00
Paikkoja on rajoitetusti, joten ilmoittaudu heti mukaan.
Lisätiedot ja ilmoittautuminen täällä.

Lounaslinkki: Rahoitusratkaisut yritystoiminnan alkuun ja omistajanvaihdokseen
2026-04-15 11:00 - 13:00 | Lounas- & tilausravintola Kämppä
LounasLinkki tarjoaa sinulle mahdollisuuden kohdata muita yrittäjiä, työnantajia ja yrittäjyydestä kiinnostuneita rennossa ilmapiirissä herkullisen lounaan äärellä.
LounasLinkin aiheena
Rahoitusratkaisut yritystoiminnan alkuun ja omistajanvaihdoksiin.
Asiantuntijoina paikalla ovat

Finnveran rahoituspäällikkö Riikka Pihlajaniemi
Elävä Kainuu Leader ry hankeneuvoja Eeva-Liisa Kemppainen
Yrittäjyyden ja omistajanvaihdosten edistäminen osana oikeudenmukaista ja vihreää siirtymää -hanke, Birit Oksman-Sandelin & Katri Roininen, Kainuun Yrittäjät
Kainuu-Koillismaan työllisyysalueen yritysasiantuntijat.

Ilmoittaudu mukaan täällä.
Lisätietoja:
Paula Huttunen, työelämäkoordinaattori
p. 040 587 4625
paula.huttunen@sotkamo.fi

Keski-Pohjanmaan Yritysmarkkinat
2026-04-18
Keski-Pohjanmaan Yritysmarkkinat kokoaa yhteen yrityksen ostoa tai myyntiä suunnittelevat seuraavan kerran Ylivieskassa 18.4.2026.
Kokkolassa Yritysmarkkinat järjestettiin ensimmäistä kertaa vuonna 2022. Silloin tapahtuma keräsi paikalle n. 90 yrityksen ostoa tai myyntiä suunnittelevaa ja omistajanvaihdoksen asiantuntijaa.
Yritysmarkkinoilla on tarjolla hyviä ostokohteita, yritystoimialoina mm. teollisuus, kauppa ja palvelut.
Ostajien ja myyjien lisäksi paikalla on asiantuntijoita ja rahoittajia. Kaikki neuvottelut ovat ehdottoman luottamuksellisia, jokainen osallistuja sitoutuu noudattamaan salassapitosopimusta.
Tapahtumapaikka ilmoitetaan osallistujille sähköpostitse muutama päivä ennen tapahtumaa.
Ilmoittaudu mukaan ja lue lisää täällä.

OV-foorumi x RISE 2026: Kasvuyrittäjän KAIKKI tärkeimmät rahoitusinstrumentit saman katon alla
2026-04-23
Torstaina 23.4.2026 Suomen kasvuhakuisimmat yritykset kohtaavat Helsingin Tennispalatsissa rahoituslaitosten edustajat, sijoittajat sekä kasvukumppanit. Kyseessä on Suomen ainoa tapahtuma, joka tuo yhteen koko rahoitusinstrumenttien laajan kirjon (julkinen & yksityinen pääoma)!
Tapahtuman missiona on saada Suomen talouskasvu nousuun, ja sen kohderyhmään kuuluvat liiketoimintansa jo vakiinnuttaneet yritykset, joiden tavoitteena on kasvaa ja/tai kansainvälistyä kasvurahoituksen avulla.
Tapahtuman tavoitteet
• Kehittää suomalaisyritysten rahoitus- ja vientiosaamista.
• Edistää pääoman kohdentumista suomalaisyrityksiin.
• Vahvistaa kasvuyrittäjyyden ekosysteemitoimijoiden välistä yhteistyötä.
Tapahtumassa
• Luodaan osallistujille kattava kokonaiskuva yritysrahoituskentästä ja kasvuyrittäjän tärkeimmistä sidosryhmistä.
• Kuullaan kasvurahoituksen ja kansainvälistymisen kovimmat asiantuntijapuheenvuorot kolmella eri esiintymislavalla.
• Kasvuyrittäjät tapaavat rahoittajat, sijoittajat ja kasvukumppanit 1-on-1 tapaamisalueella.
• Osallistujat saavat rahoitusinstrumentit yhteen koostavan RISE Rahoitusoppaan.
• Osallistujille tarjotaan rahoitusneuvontaa, lounas, kahvit ja jatkot.
Lue lisää tapahtuman sivuilta RISE 2026.
